Foto: Dunyo Yaponiya umumta’lim maktablariga mo‘ljallangan «Jahon tarixi» fani o‘quv qo‘llanmasining muqovasi «Sherdor» madrasasi surati bilan bezatildi. Yaponiya umumta’lim maktablari o‘quvchilariga (9-12 sinflar uchun) mo‘ljallangan «Jahon tarixi» fani o‘quv qo‘llanmasining muqovasi Samarqandning jahonga mashhur «Registon» maydonida joylashgan «Sherdor» madrasasi surati bilan bezatildi, deb xabar bermoqda «Dunyo». Ushbu o‘quv qo‘llanma Yaponiyaning yirik Yamakawa Shuppansha Ltd. noshirlik-uyi tomonidan chop etildi. Joriy yilning aprel oyidan boshlanadigan yangi o‘quv yilida undan tarix fanidan qo‘llanma sifatida foydalanilishi rejalashtirilgan.